GiliGold/VAD_KnessetCorpus huggingface dataset:
<קובי בוזו: פרט 8703 הוא כלי רכב להובלת נוסעים ופרט 8704 הוא כלי רכב להובלת טובין.
<קובי בוזו: טרקטור משא, התפקיד שלו למשא ולכן הסיווג הנכון שלו הוא בפרט 8704 להובלת טובין.
<קובי בוזו: ברגע שהמכס קבע שהסיווג הנכון צריך להיות בפרט 8704 ולא הייתה אכסניה מתאימה של 12 אחוזים ושלושים אחוזים כמו שציינתי קודם, למעשה היבואנים היו צריכים לשלם מס קנייה לפי 83 אחוזים פחות ציון ירוק שזה מס הקנייה שחל היום על רכב נוסעים.
<קובי בוזו: ברגע שאנחנו בהנהלה גילינו את המעבר בין שני פרטי המכס, אנחנו התחלנו לעבוד על הצו שמונח היום לפני הוועדה והצו, שהוא גם רטרואקטיבי, קובע שבתוך פרט 8704 יהיה טרקטור משא בנזין וטרקטור משא דיזל עם השיעורים המתאימים, כך שלמעשה לא נוצר שינוי לגבי מס הקנייה בין מה שהיה לפני יוני ואחרי יוני.
ניסן סלומינסקי: אנחנו צריכים עכשיו רק לאשר את הסידור.
<קובי בוזו: כן, אבל בינתיים מדובר על צו ללא שינוי.
<קובי בוזו: אם היה עובר רק השינוי הזה עם תאריך תחילה יוני, למעשה זה לא היה צו שמגיע לוועדת הכספים אבל בינתיים ראינו שבפרק של 8704 יש שם פרט אחד שלא היה חייב במכס של שבעה אחוזים.
<קובי בוזו: ככלל, כל כלי הרכב שנמצאים בפרקים 8703 ו-8704 חייבים במכס של שבעה אחוזים למעט כלי רכב כמו אמבולנסים או רכבי קבורה.
<קובי בוזו: ברגע שראינו שהפרט הזה, שהוא פרט בודד, לא חייב במכס של שבעה אחוזים, הכנסנו אותו לצו וקבענו כאן שבעה אחוזים מכס על הפרט הזה.
ניסן סלומינסקי: שוב.
ניסן סלומינסקי: לפני הצו הוא כאילו התחמק ולא היה חייב בכלום?
<קובי בוזו: היה שם פרט פטור ממכס.
<קובי בוזו: זה פרט 8704, 3,190.
ניסן סלומינסקי: כל מי שרוצה להצטרף לרשות המסים עובר בחינה על הספר הזה?
<קריאה: יש תקציר.
<קובי בוזו: יש קורס מיוחד ויש בו פרק שלם על סיווג ולומדים איך לסווג כל פרט ופרט כי כמו שאתה יכול לראות, יש כאן אלפי פריטים וזה רק כרך אחד.
<קובי בוזו: בגלל שאנחנו בפרק של הובלת טובין, יש שם בעיקר טנדרים.
<קובי בוזו: תוך כדי עשיית הצו עשינו עוד שינוי.
<קובי בוזו: טרקטור משא היה גם בפרק 8703, בפרק של הובלת נוסעים.
<קובי בוזו: טרקטור משא בתוך פרק של הובלת נוסעים, נשמעת כאן סתירה.
<קובי בוזו: אם הייעוד של הרכב הוא להוביל נוסעים, מן הסתם לא יכול להיות שם טרקטור משא.
<קובי בוזו: הוצאנו את טרקטור המשא מהפרק של הובלת נוסעים והוצאנו את פרט המכס, מחקנו אותו, ולמעשה כל הטרקטורים אמורים לעבור לפרט 8704 אלא ראינו שברגע שאנחנו נמחק את ההגדרה, יהיו כלים שמיועדים להסעת נוסעים והם לא ייפלו תחת ההגדרה של רכב שטח.
<קובי בוזו: רכב שטח הוא רכב שמיועד לפנאי ודומה לטרקטור משא אבל הייעוד שלו הוא אחר והארגז שלו הוא הרבה יותר קטן.
<קובי בוזו: כדי למנוע את ההעלאה משלושים או 12 אחוזים ל-83 אחוזים פחות ציון ירוק, הרחבנו את ההגדרה של רכב שטח בהוראת שעה עד סוף השנה כדי שהכלים האלה ישלמו את מה שבאמת הם צריכים לשלם, את החמישים אחוזים מס קנייה.
ניסן סלומינסקי: ואחר כך?
<קובי בוזו: עשינו את זה בכוונה בהוראת שעה כי בינתיים יש רפורמה שצריכה להתפרסם, שמשרד התחבורה ומשרד החקלאות מקדם, והם משנים את ההגדרות של רכב שטח וטרקטור משא.
<קובי בוזו: לקחנו את ההגדרה של רכב שטח שאמורה להתפרסם ברפורמה, הכנסנו אותה לתוך צו תעריף המכס כך שהכלים האלה באמת ישלמו חמישים אחוזים ולא יותר.
<אייל לב ארי: יצרתם גם הבחנה בין ההגדרה לטרקטור משא לעומת מה שמוגדר.
<קובי בוזו: בנוסף לקחנו הגדרה של טרקטור משא והרחבנו אותה גם לכלים שלא רשומים במשרד התחבורה כדי לתת את הטבה במס גם לטרקטור משא שהוא תפעולי, שהוא לא נע בכבישים אלא הוא נמצא בשטח.
<קובי בוזו: הרחבנו את ההגדרה של טרקטור משא כדי שייכנסו לשם גם כלים נוספים במס קנייה המופחת.
<אייל לב ארי: מה עם ההוראה הרטרואקטיבית ולמה היא כוללת גם את סעיף קטן (ג) בפסקה (3)?
<קובי בוזו: ההוראה הרטרואקטיבית היא כדי שזה יהיה החל מיוני ועד פרסום הצו, שהכלים יוכלו לקבל את האכסניה המתאימה בתוך פרט 8704.
<אייל לב ארי: פטרתם אותם מהוראת השעה.
<גיא גולדמן: בהוראת השעה פטרנו את (ג).
<אייל לב ארי: פטרתם את (ג) אבל היה מצב שמישהו שילם בתקופה הזאת?
<קובי בוזו: אתה מדבר על מס קנייה?
<גיא גולדמן: אלה ערבויות.
<קובי בוזו: הוא שילם 12 אחוזים ושלושים אחוזים מס קנייה, תלוי בכלי.
<קובי בוזו: כמו שאמרתי, הוא היה אמור לשלם 83 אחוזים החל מיוני כי לא היה צו מתאים.
<קובי בוזו: ברגע שאתה עובר לפרט 8704, הוא אמור לשלם 83 אחוזים פחות ציון ירוק כי אין צו מתאים.
<קובי בוזו: ברגע שאתה עושה את הצו רטרואקטיבית, זה אומר שהחל מיוני יש עכשיו שני פרטי מכס ובהם הוא יכול לסווג את טרקטור המשא וזה עדיין 12 אחוזים ושלושים אחוזים.
<אייל לב ארי: לכן בעצם הפטור מה-83 אחוזים.
<קובי בוזו: זאת הפחתה מ-83 אחוזים.
<גיא גולדמן: הפחתה מ-83 אחוזים ל-12 או לשלושים אחוזים.
<גיא גולדמן: מדברים על מס הקנייה, רטרואקטיבית 12 ושלושים אחוזים.
<אייל לב ארי: עדיין יש כאן הוראה רטרואקטיבית.
<אייל לב ארי: זה נעשה ביוני בלי לשנות את צו תעריף המכס כשהעברתם את זה מסיווג 8703 ל-8704, קבעתם בלי קביעה בצו מס קנייה של 12 ושלושים אחוזים שזה היה יותר מאוחר 83 אחוזים פחות ציון ירוק.
<אייל לב ארי: בעצם אנחנו עכשיו מכשירים את זה בדיעבד.
<קובי בוזו: נכון.
ניסן סלומינסקי: רטרואקטיבית, ממתי?
<אייל לב ארי: מיוני.
<קובי בוזו: זאת הפחתה לעומת המצב.
<אייל לב ארי: עד יוני זה היה פרט 8703.
<אייל לב ארי: מיוני העברתם סיווג בלי תיקון צו המכס ל-8704 ושם זה 83 אחוזים כשאנחנו מדברים על מס הקנייה.
<אייל לב ארי: יש את המכס הכללי שהוא שבעה אחוזים.
ניסן סלומינסקי: מה הרטרואקטיביות?
ניסן סלומינסקי: הפחתה של כמה?
<אייל לב ארי: בגדול מ-83 אחוזים מס קנייה כשהם העבירו את הסיווג בלי לתקן את הצו, פחות הציון הירוק, למה שהם גבו בפועל, את ה-12 והשלושים אחוזים כמו שזה היה ב-8703.
ניסן סלומינסקי: מה ההפחתה בפועל?
<אייל לב ארי: ההפחתה שנוצרת בגלל שינוי הסיווג, מ-83 אחוזים פחות הציון הירוק ל-12 ושלושים אחוזים מס קנייה לפי דיזל או בנזין.
<אייל לב ארי: ברגע שהם העבירו את זה לפרט 8704, בעצם מס הקנייה שם הוא 83 אחוזים.
ניסן סלומינסקי: כמה ישלמו עכשיו?
<אייל לב ארי: קיבעו אותו על 12 ושלושים אחוזים דיזל ובנזין.
ניסן סלומינסקי: מס קנייה.
<קובי בוזו: בדיוק.
ניסן סלומינסקי: זאת הורדה מ-83 אחוזים ל-12 אחוזים או לשלושים אחוזים.
ניסן סלומינסקי: איך תעשו את זה בפועל?
ניסן סלומינסקי: תחזירו לאלה ששילמו?
<גיא גולדמן: לקחנו ערבויות.
<גיא גולדמן: ידענו שיש כוונה לתקן את זה.
<גיא גולדמן: לא גבינו את המס המלא, את המס הגבוה, אלא לקחנו ערבות עד לתיקון הצו ומאז הצו פורסם החזירו להם.
ניסן סלומינסקי: אם אתם מורידים, אני מברך אתכם.
ניסן סלומינסקי: אם ידעתם, למה לא הבאתם את הצו כבר אז?
<גיא גולדמן: ברגע שידענו, התחלנו בהליך.
<גיא גולדמן: כפי שקובי הסביר, הצו הזה מסדיר כמה נושאים.
<גיא גולדמן: לא היה פשוט לעשות רק את התיקון הזה.
<גיא גולדמן: הצו הזה מסדיר את כל התחום הזה של רכבי שטח וטרקטור משא.
ניסן סלומינסקי: הוא הסביר לנו יפה.
ניסן סלומינסקי: זה מבנה יפה, אבל הוא עשה את זה ברבע שעה.
ניסן סלומינסקי: למה זה צריך לקחת שמונה חודשים?
<גיא גולדמן: כי להכין את הצו כדי שזה ייקח רבע שעה, כדי להביא צו בלי טעויות צריך לעבור דרך אנשי שטח, לבחון את כל ההגדרות מול ההצעות של משרד התחבורה, לבחון את התמונה הכוללת ורק אחרי שעוברים את התהליך הזה ומקבלים את כל האישורים, אפשר להביא צו מסודר ונכון ולדון בו רבע שעה.
<גיא גולדמן: זה עדיף מאשר נביא צו לא טוב ונדון בו שעתיים או נצטרך לא עלינו לחזור אליכם למקצה שיפורים.
ניסן סלומינסקי: אתה אומר שלגבי הרטרואקטיביות, למעשה בפועל לא לקחתם.
ניסן סלומינסקי: זה לא שצריך להחזיר לאנשים.
<גיא גולדמן: וידאנו את זה.
<עומרי סעד: שלום לכולם.
<עומרי סעד: אני מהנדס, מרכז בכיר באגף הרכב במשרד התחבורה.
<עומרי סעד: חשוב לי להבהיר כמה נקודות שעלו כאן בסיווג של כל קטגוריה.
<עומרי סעד: טרקטור משא הוא משהו אחד ורכב שטח הוא משהו אחר.
<עומרי סעד: טרקטור משא, בגדול מותר לו לנסוע בכביש והוא מיועד לגרירה ולהובלת טובין בלבד.
<עומרי סעד: רכב שטח הוא רכב שמיועד לנסיעה בדרכים שהן לא סלולות.
<עומרי סעד: כך זה על פי התקנות.
<עומרי סעד: משרד התחבורה הקים ועדה מקצועית לבחון את ההגדרות האלה שוב והוועדה סיימה את עבודתה ויש המלצות סופיות שנמצאות כרגע בלשכה המשפטית של משרד התחבורה לאישורה.
ניסן סלומינסקי: ההמלצות הסופיות יהיו שונות מאלה שאנחנו מדברים היום?
<עומרי סעד: רציתי לציין שמשרד האוצר הקדים את ההמלצות האלה ובצו שינה את ההגדרה של רכב שטח והכניס שם את ההגדרה של רכב שטח בלי להגדיר טרקטור משא.
<עומרי סעד: יש חלק מהכלים שנופלים בקטגוריה של טרקטור משא ובסופו של תהליך יורדים להגדרה של רכב שטח.
ניסן סלומינסקי: מה קורה עת יסתיים הדיון שלכם?
<עומרי סעד: הדיון נגמר.
<עומרי סעד: הדיון נמצא בלשכה המשפטית.
ניסן סלומינסקי: אם כן, כל זמן שהוא בלשכה המשפטית, הוא לא נגמר.
<עומרי סעד: אני מדבר על הדיון המקצועי של הוועדה המקצועית.
<עומרי סעד: הדרג המקצועי סיים את עבודתו.
ניסן סלומינסקי: כאשר זה יאושר, אחרי שתסיימו שם, זה יהיה שונה מזה שאנחנו עומדים לאשר כאן עכשיו?
<עומרי סעד: צריך להגדיר בצו של משרד האוצר את העניין של טרקטור משא, אם בכלל, וגם את רכב השטח בהתאם כך שיהיה משהו אחיד במשרד התחבורה ובמשרד החקלאות.
<עומרי סעד: הוא העלה כאן נקודה לגבי רכבים שהם תפעוליים שנכנסים בקטגוריה של טרקטור משא.
<עומרי סעד: לרכב תפעולי יש תקנה, תקנה 95 סעיף (א) שמדברת על רכב תפעולי בכלל.
ניסן סלומינסקי: אני שואל שאלה פשוטה ותענה לי כן או לא כי אם תמשיך אני אבקש שתביאו לנו דוגמאות כדי שנבין.
<עומרי סעד: תשובתי היא שיכול להיות שכן.
<עומרי סעד: אנחנו צריכים ללמוד את הדוח שלהם ואת התוצאות הסופיות.
ניסן סלומינסקי: כמה זמן ייקח עד שתסיימו?
<עומרי סעד: זה בלשכה המשפטית.
<עומרי סעד: זה במעמד של חתימה בלשכה המשפטית.
ניסן סלומינסקי: זה יהיה היום, מחר, מחרתיים?
<עומרי סעד: אני לא יודע.
<עומרי סעד: אני לא יכול להגיד לך.
<עומרי סעד: יש עוד דבר.
<עומרי סעד: לגבי קוד המכס.
<עומרי סעד: אני לא רוצה להיכנס לעניין של מס קנייה אבל תדעו לכם שהעניין של טרקטור משא, בקשות יבוא לטרקטור משא מטופלות במשרד החקלאות.
<עומרי סעד: היו בקוד מכס מסוים שמשרד החקלאות היה מאשר את היבוא של טרקטור משא ומשרד החקלאות הוא הגוף שבודק מעשית ופיזית את טרקטור המשא טרם היבוא.
<עומרי סעד: כאשר שינו את קודי המכס, העניין התהפך.
<עומרי סעד: כל קוד המכס החדש מפיל את העניין של בקשות היבוא לטרקטור משא למשרד התחבורה ולכן השאלה שלי היא למה שינו את הדבר הזה.
<עומרי סעד: לא ברור לי למה שונה קוד המכס ואם שונה קוד המכס, האם ידעו שזה עובר ממשרד החקלאות למשרד התחבורה או לא?
<עומרי סעד: חשוב לציין זאת כי קודי מכס זה דבר חשוב ליבואנים ואני רואה חלק מהיבואנים יושבים כאן ורוב הזמן הם שואלים אותנו את השאלות האלה.
<עומרי סעד: רשות המסים שינתה את קוד המכס וזה עובר מטיפולו של משרד החקלאות לטיפולו של משרד התחבורה וחשוב לנו לדעת את זה.
<רם עוזיאל: אני סמנכ"ל באבנר, חברה לרכב.
<רם עוזיאל: אנחנו מייבאים רכבים מהסוג שנדון כאן.
<רם עוזיאל: ברשותכם, קודם כל, אנחנו מברכים על הצו הזה.
<רם עוזיאל: אנחנו לא מתנגדים למהות שבו.
<רם עוזיאל: אנחנו טוענים שיש תקלה בניסוח שלו ולראיה אנחנו נתקלים, בה, לרבות היתקלות בתקלות מול פקידי מכס שכל אחד מבין בצורה קצת שונה.
<רם עוזיאל: למעשה הצו הזה בא להסדיר את הפחתת המכס, את מס הקנייה כפי שתואר כאן על ידי קובי, כדי להסדיר את ה-83 אחוזים ולהחזיר ל-12 אחוזים ושלושים אחוזים ועל כך הם מבורכים.
<רם עוזיאל: הנושא השני שהוא בא להסדיר זה את ההפרדה בין רכב שטח לבין טרקטור משא.
<רם עוזיאל: היום ההגדרה שאומצה לצורכי הצו היא של רכב שטח לפי התקנות הצפויות.
<רם עוזיאל: התקנות הצפויות הגדירו במפורש מהו רכב שטח.
<רם עוזיאל: מאידך לגבי טרקטור משא, לפני הצו טרקטור משא כהגדרתו בתקנות.
<רם עוזיאל: איזה תקנות?
<רם עוזיאל: תקנות קיימות.
<רם עוזיאל: כפי שאמר עומרי וכפי שאני טוען, בתקנות הקיימות טרקטור משא ורכב שטח, יש גורמים משיקים ביניהם, מה שמייצר סוג של בלבול.
<רם עוזיאל: הבלבול הזה מייצר את אותם דברים שציין עכשיו עומרי.
<רם עוזיאל: הפתרון הוא מאוד מאוד פשוט.
<רם עוזיאל: אילו היו מאמצים בצו את הגדרות התקנות הצפויות בטרקטור משא כפי שעשו ברכבי שטח, היו פותרים את הנושא.
<רם עוזיאל: מה שצריך היה לעשות זה להגדיר טרקטור משא ולפרט כפי שכתוב ברכב שטח, 1, 2, 3, 4.
<רם עוזיאל: שניהם בתקנות הצפויות.
<רם עוזיאל: בזה תם ונשלם והיו מייצרים את המצב הזה מלמטה, הפרדה מוחלטת והנה רכב שטח והנה טרקטור משא, חיץ ביניהם מוגדר, ברור ובלתי ניתן לערעור.
<רם עוזיאל: לא היו נוצרות לנו בעיות, לנו כיבואנים, של תכנון מלאים, הזמנות, הפתעות כאלה ואחרות או פרשנויות של פקידי מכס כאלה ואחרים.
<רם עוזיאל: אני העליתי את הנושא הזה בפני משרד האוצר וביקשנו מהם לתקן את הדבר הזה.
<רם עוזיאל: אנחנו מאוד נשמח אם הצו הזה יאושר אבל שהתיקון יבוצע כדי להסדיר את הנושא הזה.
<אורי ספקטור: אני מחברת דוד לובינסקי.
<אורי ספקטור: אני פועל באותו שוק של רם עוזיאל שדיבר עכשיו.
<אורי ספקטור: אני תומך בכל מה שהוא אמר.
<אורי ספקטור: גם אנחנו בעד הצו שנועד למעשה לתקן בדיעבד מחלוקת סיווגית משפטית שהתחילה ביוני 2013.
<אורי ספקטור: המסקנות שלי הן בדיוק הפוכות למסקנות של רמי.
<אורי ספקטור: כלומר, המצב היום הוא קצת אבסורדי.
<אורי ספקטור: יש לכם טיוטת תקנות של משרד התחבורה שעדיין לא עברה וצו המכס הזה בא לקבוע סיווג על פי טיוטת תקנות עתידית שאנחנו עוד לא יודעים מה היא תהיה והוא מגדיר רכב שטח על פי טיוטת תקנות.
<אורי ספקטור: לדעתנו צריך לתקן את הצו כמו שמוצע כאן, להעביר ל-8704 או ל-8703, אבל לקבוע את הגדרות רכב שטח וטרקטור משא כפי שהן היו לפני כן, כהגדרתן בתקנות התעבורה.
<אורי ספקטור: זה מה שהיה כתוב לפני כן.
<אורי ספקטור: אנחנו לא מצליחים להבין את הריצה קדימה כאשר על סמך טיוטת תקנות עתידית מגדירים כבר בצו המכס בלי שהתקנות עברו.
<אורי ספקטור: זה ייצור בלבול מבחינת אישורי יבוא מול מכס.
<אורי ספקטור: זה נושא מאוד מאוד מסובך.
<אורי ספקטור: אני רואה את התגובות.
<אורי ספקטור: זה נושא איזוטרי שהוא קטן ומסובך ומבולבל.
<רם עוזיאל: זה המשך למס היוקרה שהיה.
<רם עוזיאל: הרי במס היוקרה אמרו שרכבי שטח, כפי שמנסה להגדיר עכשיו הצו, הם בעצם רכב לפנאי.
<רם עוזיאל: אז אמרו שלגבי טרקטור משא אנחנו עכשיו מתקנים תקנות חדשות ואנחנו נבדיל בין טרקטור משא שמשמש לעבודה ונוציא מתוך העוגה של טרקטור המשא את אותם רכבים שבעצם מופיעים בהגדרה כטרקטור משא ואמורים להיות ברכב שטח.
<רם עוזיאל: מה שעושות התקנות החדשות, ויעיד על כך עומרי ויציג את זה בצורה הכי מסודרת כי הוא איש ציבור, התקנות החדשות של משרד התחבורה אמורות לעשות את ההפרדה הזאת ולהוציא מהגדרת טרקטור משא רכבים שאמורים להיות ברכב שטח לצורכי פנאי.
<רם עוזיאל: הצו החדש של המכס, אילו היה כפי שהגדיר את ההגדרות של רכב שטח, רכב פנאי, צריך היה להגדיר טרקטור משא ואז היה מונע את הבלבול הזה שאנחנו היום נמצאים בו מול פקידי המכס שמתחילים לייצר כל מיני פרשנויות.
<רם עוזיאל: אגב, אני חייב לציין שהפרשנות בה אנחנו נתקלנו מול פקידי המכס עת באנו לשחרר כלים, הייתה כשהם לקחו את התקנות הצפויות לגבי טרקטור משא ואמרו שזה צריך להיות כך ושלכם לפי התקנות הישנות הן ככה, ואז נוצר כאן סלט גדול.
<גיא גולדמן: אני רוצה להתייחס בקצרה.
<גיא גולדמן: קודם כל, אדוני קיבל תשובה מצוינת למה לקח לנו הרבה זמן להביא את הצו.
<גיא גולדמן: כל הטענות שעלו כאן נשמעו, נבדקו ולקח זמן לבדוק את הדברים עד תומם.
<גיא גולדמן: הצו הזה הוא הצו שנותן מענה לכל הנושאים שהועלו כאן.
<גיא גולדמן: בנוגע לטיוטה של משרד התחבורה.
<גיא גולדמן: מבחינתנו דרך המלך הייתה אם משרד התחבורה היה מתקן את התקנות שלו.
<קובי בוזו: אם מחר הם יתקנו את התקנות, הכול יסתדר.
<רם עוזיאל: אם הם לא מתקנים ארבע שנים, למה אתם לא בחרתם לאמץ, כפי שאימצתם רכב שטח, גם טרקטור משא?
<גיא גולדמן: משרד התחבורה, אנחנו מחכים חודשים לתשובות ממנו אם הוא מעביר את התקנות או לא.
<רם עוזיאל: לצערנו משהו מעכב אותם.
<גיא גולדמן: זה לא בשליטתנו.
<גיא גולדמן: ההגדרה של רכב שטח שאימצנו לפי המלצות של משרד התחבורה, היא הגדרה מקלה.
<גיא גולדמן: אם לא היינו קובעים אותה בצו, רכבים שהיום אחרי הצו הם בחמישים אחוזי מס, היו יוצאים ב-83 אחוזי מס.
<גיא גולדמן: זאת הגדרה מקלה.
<גיא גולדמן: הגדרת טרקטור משא שלא אומצה בשלב הזה, ראשית, לא הייתה מיטיבה עם אף רכב ונותנת לו הקלה במס אם לא היינו מאמצים אותה, ושנית, מאוד יתכן שהיא הייתה מחמירה עם רכבים אחרים.
<גיא גולדמן: הדברים נבדקו.
<גיא גולדמן: הדבר האחרון שאני רוצה לומר הוא שהטענות של מר עוזיאל נבדקו אצלנו לגופו של עניין ועניינן מחלוקת סיווגית שנמצאת בבדיקה.
<גיא גולדמן: זה לא קשור לצו אלא זה עניין סיווגי.
<רם עוזיאל: זאת לא מחלוקת סיווגית.
<רם עוזיאל: זה לא המקום להעלות את זה כאן.
<גיא גולדמן: זאת מחלוקת סיווגית ספציפית.
<גיא גולדמן: זה לא המקום להעלות את זה כאן.
ניסן סלומינסקי: אתם מדברים עם משרד התחבורה?
<קובי בוזו: אנחנו לקחנו מהם את ההגדרה הזאת.
ניסן סלומינסקי: אם זה לא יאושר אצלם, נצטרך שוב לשנות כאן?
<גיא גולדמן: ההגדרות האלה מתאימות כי מבחינתנו הרכבים האלה במהותם לא מתאימים ל-83 אחוזי מס.
<גיא גולדמן: הם מתאימים לשיעור מס של רכב שטח של חמישים אחוזי מס.
<גיא גולדמן: יש כוונה של משרד התחבורה בכל מקרה לאמץ את ההגדרה הזאת ולכן מצאנו ועשינו את זה במסגרת הוראת שעה לשנה, עד סוף השנה, כדי לראות אם משרד התחבורה מאמץ את ההגדרות האלה או לא.
ניסן סלומינסקי: ואם הוא לא יאמץ?
<אורי ספקטור: אז אנחנו חוזרים להגדרה הישנה של רכב שטח.
<גיא גולדמן: אלא אם כן נאריך את הוראת השעה.
<עומרי סעד: משרד התחבורה לוקח את זה כחבילה אחת, גם טרקטור משא , גם רכב שטח וגם טרקטורון.
ניסן סלומינסקי: אתם שמים לב מה אתם עושים אתנו?
ניסן סלומינסקי: יש שני משרדי ממשלה ואני צריך לאשר משהו רטרואקטיבית.
ניסן סלומינסקי: אם הרטרואקטיביות תהיה בעוד חודש, זה לא משנה אלא שבמקום חמישה חודשים רטרואקטיביות אלה יהיו שישה חודשים.
ניסן סלומינסקי: זה אומר שאתם מסתמכים על משהו שלהם.
<גיא גולדמן: זה משהו שלנו.
<גיא גולדמן: מהרגע שקבענו את זה, זה משהו שלנו.
ניסן סלומינסקי: אבל הסתמכתם על הסיווגים שלהם וזה נמשך כבר ארבע שנים ואולי זה יימשך עוד ארבע שנים.
ניסן סלומינסקי: אתם בעצמכם אומרים שאם הם לא יוציאו, בהחלט יכול להיות שנצטרך לשנות את זה.
<גיא גולדמן: אני לא יודע אם זה ברור, אבל זאת הוראה מקלה.
ניסן סלומינסקי: אני מסכים לכך שזאת הוראה מקלה.
<קובי בוזו: אם הם לא יאשרו את זה, מס הקנייה על סוג של כלי רכב יקפוץ עכשיו מחמישים אחוזים ל-83 אחוזים.
ניסן סלומינסקי: אני מסכים, אבל זה יקרה אם משרד התחבורה לא יפרסם ונצטרך לשבת כאן ולהחמיר?
<קובי בוזו: לא.
<קובי בוזו: נצטרך לבחון את זה ונצטרך להביא צו אחר.
ניסן סלומינסקי: אתם תצטרכו להביא צו חדש שמחמיר.
<קובי בוזו: לא, צו מקל.
ניסן סלומינסקי: אם הם לא יפרסמו, תצטרכו להחזיר את זה ל-83 אחוזים.
<גיא גולדמן: זה יחזור אוטומטית.
<גיא גולדמן: לא נצטרך לשבת כאן ולהחמיר.
<גיא גולדמן: ההחמרה תהיה אוטומטית כיוון שהחל מ-1 בינואר 2015, אם לא נאריך את הוראת השעה, יש שתי דרכים להמשיך את ההקלה.
<גיא גולדמן: דרך אחת היא שמשרד התחבורה יאשר את התקנות ואז ההקלה נמשכת ולא צריך לעשות כלום.
<רם עוזיאל: זה סוכם בוועדת הכספים שיבוצע.
<גיא גולדמן: דרך אחרת להמשיך את ההקלה היא שאם משרד התחבורה לא מעביר, אנחנו מאריכים את הוראת השעה ואפילו לא צריך דיון של ועדת הכספים כיוון שזאת הקלה.
ניסן סלומינסקי: כמה זמן זה נמצא במחלקה המשפטית של משרד התחבורה?
<עומרי סעד: זה עובר לפני כמה חודשים וזה עדיין שם.
<עומרי סעד: מתי זה יסתיים, אין לי תשובה.
<גיא גולדמן: אין צפי.
<גיא גולדמן: זאת התשובה שקיבלתי מהייעוץ המשפטי של משרד התחבורה.
<גיא גולדמן: אני באופן אישי הייתי בקשר אתם.
ניסן סלומינסקי: אחרי שהלשכה המשפטית תאשר את זה, זה צריך לבוא לאישור שלנו או של מישהו אחר?
<גיא גולדמן: יש מחלוקת האם זה צריך לעבור לאישור ועדת הכלכלה.
<גיא גולדמן: זאת אחת הסיבות לעיכוב.
<גיא גולדמן: משרד המשפטים עוד לא אישר אם זה צריך אישור ועדת כלכלה או לא צריך אישור ועדת כלכלה וזאת אחת הסיבות שהתקנות האלה מעוכבות.
ניסן סלומינסקי: מה אני עושה כדי לגרום לכם לסיים את הסאגה הזאת?
ניסן סלומינסקי: הרי לא יכול להיות שהכול תלוי בכך שזה אצלכם.
<עומרי סעד: אפשר להפנות את השאלה הזאת ללשכה המשפטית.
<עומרי סעד: אני לא נציג הלשכה המשפטית.
<עומרי סעד: אני איש טכני.
<רם עוזיאל: אילו היו מכניסים כאן בצו את ההמלצה של טרקטור משא כפי שעשיתם לגבי רכב שטח, הייתם פותרים את כל הבעיות.
<עמוס יוגב: אם היינו מכניסים, היה סיכוי שהרבה רכבים היו נפגעים.
<רם עוזיאל: לא נכון.
ניסן סלומינסקי: אני לא רוצה את זה כאן.
ניסן סלומינסקי: גם כך אנחנו על גבול ההבנה ואני מבקש לא לסבך את זה.
ניסן סלומינסקי: אלה דברים שאתם צריכים לסגור ביניכם.
<עומרי סעד: אדוני, אפילו אם ישתנו התקנות, אתם הרי יודעים שיש תקופת ביניים מסוימת.
<עומרי סעד: אנחנו כוועדה מקצועית כן טיפלנו בכל הסוגיות האלה.
<רם עוזיאל: אגב, היועצת המשפטית של משרד התחבורה אומרת שהדברים הם באישור סופי.
<גיא גולדמן: היועצת המשפטית של משרד התחבורה אמרה לי שהיא לא יודעת מתי התקנות האלה יעברו וכי אני חופשי לעשות מה שאני רוצה.
ניסן סלומינסקי: אתה בעצמך אמרת שזה שם ארבע שנים.
ניסן סלומינסקי: מצד אחד אנחנו רוצים להקל ומצד שני איך מוחים על מה שקורה?
ניסן סלומינסקי: דבר כזה הרי לא יכול להיות.
ניסן סלומינסקי: לא יכול להיות שמשרד אחד מעכב כל כך הרבה זמן ומשרדים אחרים יודעים שזה צפוי להיות ולכן הם כבר בונים על הדברים האלו.
ניסן סלומינסקי: הבלגן חוגג.
ניסן סלומינסקי: זה ממש לא משהו בריא.
ניסן סלומינסקי: אני לא יודע איך האנשים פועלים בשטח, אם הם מבולבלים או לא והאם יש להם כל הזמן מחלוקות עם פקידים של משרד התחבורה או של רשות המסים.
ניסן סלומינסקי: זאת סיטואציה מאוד לא בריאה.
<גיא גולדמן: אני מסכים אתך אבל מה שחשוב זה שתזכור שמהדיון הזה שמתקיים היום בוועדה אנחנו יוצאים עם שיעור מס מופחת ונכון.
ניסן סלומינסקי: את זה אני מבין אבל אני מבין שפרט להורדה עשיתם כאן עוד כמה שינויים שאמור להיות להם קשר למה שהם עושים.
ניסן סלומינסקי: הם נמצאים בהגדרה אחת ואתם הקלתם בהגדרה אחרת.
<גיא גולדמן: הם עשו ערבוב.
<קובי בוזו: כמו שאמרתי, נצטרך להאריך את הוראת השעה.
<רם עוזיאל: למה לא עושים גם לטרקטור משא?
<רם עוזיאל: גם זה רכב שטח.
<גיא גולדמן: אין קשר.
ניסן סלומינסקי: יוצא שאני מאשר לכם רטרואקטיבית בתנאי שאני יודע שיכול להיות שעוד מעט זה יתבטל ויחזור למצב הקודם.
<קובי בוזו: לא, הרטרואקטיביות לא תחזור למצב הקודם.
ניסן סלומינסקי: לא הרטרואקטיביות אלא ההמשך.
<קובי בוזו: יש כאן משהו שהוא מוגבל בזמן.
<קובי בוזו: זה לא קשור לרטרואקטיביות.
ניסן סלומינסקי: אני רוצה לומר שיש כאן משהו שהוא רטרואקטיבי ומהבחינה הזאת, אם אלה יהיו חמישה חודשים או שישה חודשים, זה לא הבדל גדול.
ניסן סלומינסקי: אנחנו הולכים לעשות כאן משהו רטרואקטיבית אבל בראייה קדימה יכול להיות שבעוד כמה חודשים זה ייעלם ויחזור למה שהיה קודם.
ניסן סלומינסקי: תבין את הסיטואציה.
ניסן סלומינסקי: איך אפשר לעבוד כך?
<רם עוזיאל: המכס רשאי לקבוע את הגדרת הרכב.
ניסן סלומינסקי: אבל מה רוצים מאתנו?
ניסן סלומינסקי: אני לא עובד כך, מאשר רטרואקטיבית כשאני צריך לעשות מאמץ שאני בדרך כלל לא עושה, ומצד שני אני יודע שאם הם ימשיכו הלאה לדגור על זה, בעוד תקופה מסוימת, חצי שנה או פחות, חלק מזה יחזור למה שהיה.
ניסן סלומינסקי: זאת לא תחושה נעימה.
ניסן סלומינסקי: אני אאשר את זה, אבל אני אומר לכם שוב שתגמרו אתם ותמסור למשרד התחבורה את מחאתנו ואת אי שביעות רצוננו ממה שקורה.
ניסן סלומינסקי: מי בעד אישור צו תעריף המכס והפטורים ומס קנייה על טובין (תיקון מס' 4 והוראת שעה), התשע"ד-2014 (הפחתת מס הקנייה החל על טרקטור משא להובלת טובין)?
ניסן סלומינסקי: אני מודיע לכם שזה מאושר תחת מחאה.
<רם עוזיאל: אם אדוני יסכים לפנות לשר התחבורה ולבקש ממנו לסיים את התקנות האלה, זה מאוד יעזור.
ניסן סלומינסקי: ביקשתי דרכו.
ניסן סלומינסקי: הוא אומר שזה לא השר אלא המחלקה המשפטית שלו.
<עומרי סעד: הוועדה יכולה לפנות באופן ישיר.
ניסן סלומינסקי: כרגע אני עושה את זה דרכך.
ניסן סלומינסקי: ניפגש עם המשרד גם בנושאים אחרים וחבל שזה יהיה כך.
משה גפני: אדוני היושב ראש, אתה לא עושה הצבעה.
משה גפני: היית צריך להצביע בפעם הקודמת אבל לא היה לו רוב.
מיכל בירן: זה גם קצת מעליב אותי שהוא לא רוצה לשמוע את דעתי.
משה גפני: אדוני היושב ראש, אני ביקשתי את הדיון בעניין הזה.
משה גפני: אני מתנגד לחוק הזה.
משה גפני: אתה לא מקשיב לי באופן קבוע.
ניסן סלומינסקי: אני מקשיב.
מיכל בירן: אפשר לעשות סבב וכל חבר כנסת יסביר מה הציעו לו בתמורה לתמיכה?
משה גפני: מעבר לעובדה שביקשתי דיון מהיר ונאלצתי לא להיות בדיון הקודם, אני הבנתי שאתה לא הצבעת מכיוון שלא היה רוב.
משה גפני: בוועדה היו שני חברים בקואליציה שתכננו להצביע נגד החוק.
משה גפני: למה הם תכננו להצביע נגד החוק?
משה גפני: ביקשו ממני שאני אסביר לחברת הכנסת שולי מועלם.
יצחק כהן: הצבעה שמית לפרוטוקול.
משה גפני: למה מפריעים לי?
משה גפני: בגלל שאני אשכנזי?
משה גפני: בגלל שלא למדתי ליב"ה?
משה גפני: אני רוצה להסביר למה שני חברים מהקואליציה רצו להצביע נגד.
יצחק כהן: שלושה.
משה גפני: לי אמרו שניים.
יצחק כהן: אני יודע על שלושה.
משה גפני: אם איציק אומר שלושה, אלה שלושה.
משה גפני: אני רוצה להסביר למה חברי קואליציה רצו להצביע נגד החוק.
משה גפני: הם רצו להצביע נגד החוק מכיוון שהמצב הכלכלי של מעמד הביניים במדינת ישראל עכשיו הוא מעמד רע מאוד.
משה גפני: יש רפואה פרטית לעשירים ואין רפואה למעמד הביניים, ודאי לא באופן סביר, אותו הדבר בחינוך, אותו הדבר ברווחה, אותו הדבר במוצרי מזון.
משה גפני: להוציא שכבה מאוד דקה של העשירון, ואולי אפילו מעבר לזה, שהם באמת יכולים לחיות כמו שהם רוצים והם אלה שגרים בדירות מפוארות, למעמד הביניים אין אפשרות לרכוש דירה.
משה גפני: מה שהיה צריך לעשות במצב הקיים הזה, כאשר יש רווחה תקציבית והתחזיות הקשות שהיו בתחילת הקדנציה אינן – וגם אז היו לא נכונות – ברור שההוצאה הממשלתית צריכה להיות גבוהה יותר.
משה גפני: למי תלך ההוצאה התקציבית הגבוהה יותר?
משה גפני: היא תלך למעמד הביניים ולשכבות החלשות.
ניסן סלומינסקי: או לביטחון.
משה גפני: היא גם תלך למתנחלים.
משה גפני: אל תגיד לי לא כי אני יודע למה היא תלך.
משה גפני: היא תלך גם לישיבות ההסדר.
משה גפני: אנחנו יודעים את זה והכול בסדר.
יצחק כהן: מה מצוין?
יצחק כהן: זה רבע נטל.
יצחק כהן: הוא נותן לכם לעשות רבע נטל?
משה גפני: זה אמור ללכת לכל הדברים האלה.
משה גפני: אלה לא העשירים שלהם ממילא יש תכנוני מס והם מחזיקים סוללות ענקיות של עורכי דין ושל כלכלנים שעובדים על הממשלה.
משה גפני: הממשלה לא יכולה להתמודד אתם.
משה גפני: עם מי הממשלה מתמודדת?
משה גפני: עם מעמד הביניים והשכבות החלשות.
משה גפני: לכן חברי קואליציה שיש להם מצפון לא רצו להצביע בעד החוק של יאיר לפיד שר האוצר.
משה גפני: לא רצו להצביע עבור זה כי יאיר לפיד יכול לשבת במסיבות של השר פרי ושם באמת יש עשירים גדולים והכול בסדר, הם מדושני עונג, אבל האנשים שגרים בשכונת הארגזים, אנשים שגרים בערי הפיתוח, בפריפריה, הולכים לסבול עוד יותר מכפי שהם סובלים היום.
משה גפני: מה שהולך לקרות זה שההוצאה התקציבית, ההוצאה של הממשלה לרווחה, לנכים, לבריאות, לחינוך, לכל הדברים של מעמד הביניים, הכול הולך להיפגע באופן חמור בסכום של בין חמישה לעשרה מיליארד שקלים.
משה גפני: במקום להעלות את התקציב בגלל המצב הכלכלי הקשה ששר האוצר הזה מדרדר את המדינה אליו, הולכים ומביאים חוק בדיוק הפוך.
משה גפני: ממש נהפוך הוא, כמו של פורים.
משה גפני: היה צריך להביא חוק שמגדיל את ההוצאה התקציבית וגובה יותר מהעשירים אבל הוא עושה ההפך.
משה גפני: הוא מאפשר לעשירים לחגוג, לעשות מסיבות על הרווחים שהם מקבלים מבנקים כמו השר פרי בממשלה ועושים חגיגה ומביאים לכאן חוק שיפגע בנכים, יפגע בחלשים, יפגע ברווחה, יפגע בבריאות, יפגע בחינוך, יפגע בכל.
בועז טופורובסקי: גפני, אתה נגד החוק?
משה גפני: נגד החוק.